b'\n_START_ARTICLE_\nAnna Vissi\n_START_SECTION_\n\xc5\xbdivljenjepis\n_START_PARAGRAPH_\nAnna Vissi se je za\xc4\x8dela \xc5\xbee v zgodnjem otro\xc5\xa1tvu ukvarjati z glasbo; z uradnim glasbenim izobra\xc5\xbeevanjem je pri\xc4\x8dela pri \xc5\xa1estih letih, ko je za\xc4\x8dela obiskovati konservatorij. Pri dvanajstih letih je zmagala na tekmovanju glasbenih talentov, dve leti kasneje pa je prvi\xc4\x8d nastopila na televiziji. Leta 1973 se je z dru\xc5\xbeino preselila v Atene ter tam obiskovala glasbeno akademijo, nastopala v klubih ter \xc5\xa1tudirala pravo._NEWLINE_Za\xc4\x8dela je sodelovati s slavnimi gr\xc5\xa1kimi skladatelji. Leta 1980 je zastopala Gr\xc4\x8dijo na Pesmi Evrovizije, leta 1982 pa je bila ciprska predstavnica. Leta 2006 je na evrovizijske odre stopila tretji\xc4\x8d - ponovno kot predstavnica Gr\xc4\x8dije._NEWLINE_Velja za najuspe\xc5\xa1nej\xc5\xa1o pevko s Cipra.'